## La Conselleria de Justícia i Interior avança en el procés d’estabilització del personal de l’empresa pública de bombers forestals

*** Segons dades provisionals, 458 persones de les 588 convocades s’han presentat este diumenge a les proves psicotècniques de la segona fase del concurs oposició, la qual cosa suposa un 77,89 % d’assistència
* Els aspirants del procés extraordinari d’estabilització per concurs oposició de l’SGISE van haver de superar prèviament un examen teòric**

La Conselleria de Justícia i Interior avança en el procés d’estabilització per concurs oposició del personal de l’empresa pública dels bombers i bomberes forestals de la Generalitat, SGISE, amb la celebració este diumenge de les proves psicotècniques, a les quals s’han presentat, en la Universitat de València, un total de 458 persones de les 588 convocades, la qual cosa suposa un 77,89 % d’assistència, segons dades provisionals.

Esta és la segona fase del concurs oposició dins del Pla extraordinari d’ocupació per a reduir la temporalitat pública que desenrotlla la Societat Valenciana de Gestió Integral de Servicis d’Emergències (SGISE), la mercantil encarregada de la gestió del Servici de Bombers Forestals. Els aspirants que han afrontat hui les proves psicotècniques van haver de superar prèviament a la fi del mes de juliol uns exàmens teòrics.

Les categories a les quals opten els aspirants són les d’enginyer/enginyera tècnic agrícola, substitut/substituta de reforç de vacacions, especialista de reforç, especialista polivalent, administratiu/administrativa, administratiu/administrativa especialista, tècnic/tècnica superior, capatàs de brigada, tècnic/tècnica de base helitransportada i operador/operadora de reforç.

Fecha: 27/10/2024